EIA เผยสต็อกน้ำมันดิบสหรัฐร่วงลงสัปดาห์ที่แล้ว สวนโบรกฯคาดเพิ่มขึ้น
EIA เผยสต็อกน้ำมันดิบสหรัฐร่วงลงสัปดาห์ที่แล้ว สวนโบรกฯคาดเพิ่มขึ้น
6 ต.ค. 2559

สำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า สต็อกน้ำมันดิบของสหรัฐร่วงลงติดต่อกัน 5 สัปดาห์ในสัปดาห์ที่แล้ว สวนทางนักวิเคราะห์ที่คาดว่าจะเพิ่มขึ้น
ทั้งนี้ สต็อกน้ำมันดิบลดลง 3 ล้านบาร์เรล สู่ระดับ 499.7 ล้านบาร์เรล ขณะที่นักวิเคราะห์คาดว่าจะเพิ่มขึ้น 2.6 ล้านบาร์เรล
ด้านสต็อกน้ำมันเบนซินเพิ่มขึ้น 222,000 บาร์เรล ขณะที่นักวิเคราะห์คาดการณ์ว่าจะเพิ่มขึ้น 702,000 บาร์เรล ส่วนสต็อกน้ำมันกลั่น ซึ่งรวมถึงฮีตติ้งออยล์และน้ำมันดีเซล ลดลง 2.4 ล้านบาร์เรล เทียบกับที่นักวิเคราะห์คาดว่าจะลดลง 700,000 บาร์เรล